«Мир» кинотеатрында Айгөл Бариева белән иҗади очрашу узды (ФОТО)

	28 февраль көнне «Мир» кинотеатрында Әмир Галиәскаровның «Без – 41нче ел балалары» фильмы күрсәтелде. Чараның мактаулы кунагы булып Татарстанның атказанган артисты, кинотасмада рольләрнең берсен уйнаган актриса Айгөл Бариева катнашты. Иҗади очрашу тулы залда узды. Кино күрсәтүгә Казан политехник көллияте студентлары килде. 	 Фильм, укучылар үтенече буенча, сугыш елларының милли колоритына тулысынча чуму өчен рус субтитрлары белән татар телендә күрсәтелә.

"Без - 41нче ел балалары" - үз структурасы буенча гади картина, монда кискен драматик ситуацияләр юк, барысы да ачык бара. Әмма шунысын да әйтергә кирәк, фильм нәкъ менә хәзер тамашачыларның күңеленә аеруча тәэсир итә. Фильмда хәрби кадрлар юк, без бары тик тылда булганны гына күрәбез - бер татар авылы, анда яшәүчеләр гадәттәгечә яшәргә тырышалар - эшләргә, күңел ачарга, укырга, яратырга һәм яшәргә тырышалар», - дип сөйләде Айгөл Бариева.    
	---	
Татаркино

	№ --- | 29.02.2024	


